62023CJ0165_INF
2024 m. lapkričio 14 d. Teisingumo Teismo (šeštoji kolegija) sprendimas
Komisija/Bulgarija (Invazinės svetimos rūšys)
(Byla C‑165/23) (
1
)
„Įsipareigojimų neįvykdymas – Aplinka – Invazinių svetimų rūšių introdukcijos ir plitimo prevencija ir valdymas – Reglamentas (ES) Nr. 1143/2014 – 14 straipsnio 1 ir 2 dalys – Pareiga įdiegti Europos Sąjungai susirūpinimą keliančių invazinių svetimų rūšių priežiūros sistemą – 13 straipsnio 2 ir 5 dalys – Pareiga parengti ir įgyvendinti vieną bendrą veiksmų planą arba kelis veiksmų planus ir nedelsiant perduoti šį veiksmų planą ar šiuos planus Europos Komisijai“
1.
Aplinka – Invazinių svetimų rūšių introdukcijos ir plitimo prevencija ir valdymas – Reglamentas Nr. 1143/2014 – Valstybių narių pareigos – Veiksmų planų dėl Sąjungai susirūpinimą keliančių invazinių svetimų rūšių patekimo kelių rengimas ir įgyvendinimas – Veiksmų planai dėl prioritetinių šių rūšių introdukcijos ir plitimo kelių – Minėtų planų perdavimas Komisijai – Nebuvimas – Įsipareigojimų neįvykdymas
(Europos Parlamento ir Tarybos reglamento Nr. 1143/2014 13 straipsnio 2 ir 5 dalys)
(žr. 23, 25–28 punktus ir 55 punkto pirmą įtrauką)
2.
Aplinka – Invazinių svetimų rūšių introdukcijos ir plitimo prevencija ir valdymas – Reglamentas Nr. 1143/2014 – Valstybių narių pareigos – Sąjungai susirūpinimą keliančių invazinių svetimų rūšių priežiūros sistemos įdiegimas arba įtraukimas į esamą sistemą – Nebuvimas – Įsipareigojimų neįvykdymas
(Europos Parlamento ir Tarybos reglamento Nr. 1143/2014 14 straipsnis)
(žr. 50, 52–55 punktus ir pastarojo punkto antrą įtrauką)
Rezoliucinė dalis
1.
Neparengusi ir neįgyvendinusi vieno bendro veiksmų plano arba kelių veiksmų planų, taip pat nedelsiant neperdavusi Europos Komisijai šio veiksmų plano ar šių planų, Bulgarijos Respublika neįvykdė įsipareigojimų pagal 2014 m. spalio 22 d. Europos Parlamento ir Tarybos reglamento (ES) Nr. 1143/2014 dėl invazinių svetimų rūšių introdukcijos ir plitimo prevencijos ir valdymo 13 straipsnio 2 ir 5 dalis.
2.
Neįdiegusi Europos Sąjungai susirūpinimą keliančių invazinių svetimų rūšių priežiūros sistemos (arba jos neįtraukusi į jau esamą sistemą), kurioje būtų visa Reglamento Nr. 1143/2014 14 straipsnio 2 dalyje numatyta informacija, Bulgarijos Respublika neįvykdė įsipareigojimų pagal šio reglamento 14 straipsnio 1 ir 2 dalis.
3.
Priteisti iš Bulgarijos Respublikos bylinėjimosi išlaidas.
(
1
)	OL C 173, 2023 5 15.